CELEX: 62008CN0043
Language: el
Date: 2008-02-08 00:00:00
Title: Υπόθεση C-43/08: Αίτηση για την έκδοση προδικαστικής αποφάσεως, την οποία υπέβαλε το Bundespatentgericht (Γερμανία) στις 8 Φεβρουαρίου 2008 — Υπόθεση σήματος με διαδίκους τους: ZVS Zeitungsvertrieb Stuttgart GmbH και Präsident des Deutschen Patent- und Markenamts

26.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 107/12
            
         Αίτηση για την έκδοση προδικαστικής αποφάσεως, την οποία υπέβαλε το Bundespatentgericht (Γερμανία) στις 8 Φεβρουαρίου 2008 — Υπόθεση σήματος με διαδίκους τους: ZVS Zeitungsvertrieb Stuttgart GmbH και Präsident des Deutschen Patent- und Markenamts
   (Υπόθεση C-43/08)
   (2008/C 107/19)
   Γλώσσα διαδικασίας: η γερμανική
   Αιτούν δικαστήριο
   Bundespatentgericht
   Διάδικοι στην υπόθεση της κύριας δίκης
   ZVS Zeitungsvertrieb Stuttgart GmbH και Präsident des Deutschen Patent- und Markenamts
   Προδικαστικά ερωτήματα
   
               1)
            
            
               Απαιτεί το άρθρο 3 της οδηγίας 89/104/ΕΟΚ, της 21ης Δεκεμβρίου 1988 (1), προς διασφάλιση της ισότητας των ευκαιριών στον τομέα του ανταγωνισμού, την ίση μεταχείριση των υποβαλλόντων αίτηση καταχώρισης σήματος που τελούν μεταξύ τους σε ανταγωνισμό;
            
         
               2)
            
            
               Αν ναι, είναι το δικαστήριο υποχρεωμένο να ερευνά τις συγκεκριμένες ενδείξεις για άνιση μεταχείριση που στρεβλώνει τον ανταγωνισμό και να λαμβάνει υπόψη κατά την εξέτασή του τις προγενέστερες αποφάσεις της διοικητικής αρχής σε παρόμοιες υποθέσεις;
            
         
               3)
            
            
               Αν ναι, είναι το δικαστήριο υποχρεωμένο να λαμβάνει υπόψη την απαγόρευση των στρεβλωτικών του ανταγωνισμού διακρίσεων κατά την ερμηνεία και εφαρμογή του άρθρου 3 της οδηγίας 89/104, της 21ης Δεκεμβρίου 1988, όταν διαπιστώνει τέτοια διάκριση;
            
         
               4)
            
            
               Σε περίπτωση αρνητικής απάντησης στα ερωτήματα 1 έως 3: Πρέπει τότε το εθνικό δίκαιο να προβλέπει τη δυνατότητα να επιβάλλεται στην εθνική διοικητική αρχή η υποχρέωση, προς αποφυγή της στρέβλωσης του ανταγωνισμού, να κινεί αυτεπάγγελτα τη διαδικασία ακύρωσης των σημάτων που έχουν καταχωριστεί κακώς;
            
         
      (1)  ΕΕ L 40, σ. 1.